DOI - Clodagh O'Neill .td_uid_2_61a70e8a88701_rand.td-a-rec-img{text-align:left}.td_uid_2_61a70e8a88701_rand.td-a-rec-img img{margin:0 auto 0 0} L-Aġenzija għas-Servizzi Korrettivi li tmexxi l-Faċilità Korrettiva ta' Kordin u l-Kulleġġ Malti għall-Arti, x-Xjenza u t-Teknoloġija (MCAST) iffirmaw memorandum of understanding biex joffru korsijiet ta' edukazzjoni u taħriġ għall-priġunieri li qed jiskontaw sentenza fil-ħabs. Dan il-ftehim se jkun qed jiżgura li se jiġu żviluppati korsijiet akkrediti ta' livell MQF biex il-priġunieru jkunu jistgħu jgawdu minn taħriġ speċjalizzat li jkollu ċertifikat validu għalih. Fost l-għażla ta' korsijiet hemm dawk tal-'basic skills development' li jinkludi kif wieħed iħares il-finanzi personali tiegħu u hemm korsijiet manwali biex il-priġunieri jkunu jistgħu jitgħallmu s-sengħa tal-injam, tal-plumbing u tal-manifattura. L-Aġent Direttur tal-Ħabs Robert Brincau qal li ċerti priġunieri qed isibuha diffiċli jsibu xogħol wara li jiskontaw is-sentenza tagħhom u dan qed iwassal għal problemi. "Din l-inizjattiva se tgħin biex jonqos ir-riċediviżmu fost il-priġunieri hekk kif qed jingħataw aktar opportunitajiet biex jitħarrġu waqt li jkunu qed jiskontaw is-sentenza tagħhom,". Brincau qed iservi f'din il-kariga wara li l-Kurunell Alex Dalli ssospenda lilu nnifsu minn din il-kariga wara li priġunier oħra wettaq suwiċidju fiċ-ċella tiegħu. Aqra aktar: Robert Brincau jinħatar bħala l-Aġent Direttur tal-Ħabs Il-Ministri għall-Edukazzjoni u għall-Intern Justyne Caruana u Byron Camilleri qalu li dan il-ftehim se joffri aktar opportunitajiet lill-priġunieri biex dawn jimxu 'l quddiem f'ħajjithom. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61a70e8a891b6_rand.td-a-rec-img{text-align:left}.td_uid_3_61a70e8a891b6_rand.td-a-rec-img img{margin:0 auto 0 0}